Komission direktiivi 2004/55/EY, annettu 20 päivänä huhtikuuta 2004, rehukasvien siementen pitämisestä kaupan annetun neuvoston direktiivin 66/401/ETY muuttamisesta (ETA:n kannalta merkityksellinen teksti)



Virallinen lehti nro L 114 , 21/04/2004 s. 0018 - 0018



Komission direktiivi 2004/55/EY, annettu 20 päivänä huhtikuuta 2004, rehukasvien siementen pitämisestä kaupan annetun neuvoston direktiivin 66/401/ETY muuttamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY(1) ja erityisesti sen 2 artiklan 1 kohdan a alakohdan ja 21 a artiklan, sekä katsoo seuraavaa: (1) Direktiivi 66/401/ETY sisältää luettelon kasvien suvuista ja lajeista, joita pidetään kyseisessä direktiivissä tarkoitettuina rehukasveina. Luettelossa mainitaan myös hybridit, jotka ovat syntyneet nurminadan (Festuca pratensis Hudson) ja italianraiheinän (Lolium multiflorum Lam.) risteytymisen tuloksena. (2) Direktiivin 66/401/ETY soveltamisala olisi laajennettava koskemaan Festuca spp:n ja Lolium spp:n risteytyksiä. (3) Edellä mainitussa direktiivissä yhtenä niistä edellytyksistä, jotka siementen on täytettävä, vahvistetaan härkäpavun (Vicia faba L.) siementen vähimmäisvaatimukset itävyyden osalta (prosenttiosuus puhtaista siemenistä). (4) Härkäpavun (Vicia faba L.) siementen vähimmäisitävyys on tällä hetkellä yhteisössä alhaisempi kuin direktiivin 66/401/ETY mukainen vähimmäisvaatimus. (5) Sen vuoksi direktiivi 66/401/ETY olisi muutettava vastaavasti. (6) Tässä direktiivissä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivi 66/401/ETY seuraavasti: 1) Korvataan 2 artiklan 1 kohdan A alakohdan a alakohdassa oleva ilmaisu ">TAULUKON PAIKKA>" ilmaisulla ">TAULUKON PAIKKA>" 2) Muutetaan liitteet II ja IV seuraavasti: a) Korvataan liitteessä II olevan I jakson 2 kohdan A alakohdan taulukon toisessa sarakkeessa merkinnän Vicia faba kohdalla oleva luku "85" luvulla "80". b) Lisätään liitteessä IV olevan A jakson I kohdan a alakohdan 4 alakohtaan ja c alakohdan 4 alakohtaan seuraava virke: "Kun kyseessä on x Festulolium, on ilmoitettava Festuca- ja Lolium-sukujen lajien nimet" 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 30 päivänä syyskuuta 2004. Niiden on toimitettava nämä säännökset kirjallisina komissiolle viipymättä sekä kyseisiä säännöksiä ja tätä direktiiviä koskeva vastaavuustaulukko. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 3 artikla Tämä direktiivi on osoitettu kaikille jäsenvaltioille. Tehty Brysselissä 20 päivänä huhtikuuta 2004. Komission puolesta David Byrne Komission jäsen (1) EYVL 125, 11.7.1966, s. 2298/66. Direktiivi sellaisena kuin se on viimeksi muutettuna direktiivillä 2003/61/EY (EUVL L 165, 3.7.2003, s. 23).